**Vállalkozási Feltételek B**

VÁLLALKOZÁSI FELTÉTELEK ÉS ÍRÁSOS TÁJÉKOZTATÓ

**„B” kategóriás képzésre vonatkozóan**

Képzőszerv megnevezése: Start Autósiskola Miskolc

Székhelye: 3530 Miskolc, Vörösmarty Mihály utca 28. 6/1.

Cégforma: START ViDa Kft.

Cégjegyzékszám: 05-09-036349

Képzési engedély száma:

Felnőttképzési nyilvántartási szám:

Iskolavezető neve: Sikerle István

Iskolavezető igazolvány száma: E-531/2004.

Ügyfélfogadó címe: 3530 Miskolc, Vörösmarty Mihály utca 1. (üzletsor)

Ügyfélfogadás időpontja: Hétfő-Szerda 14-17 óráig Péntek: 13-16 óráig

Telefonszám: 06-70/395-4617, 06-70/342-8127

E-mail: startautosiskolamiskolc@gmail.com

Web: www.startautosiskolamiskolc.hu

**Oktatási helyszínek:**

Elméleti oktatás: e-learning (online)

Járműkezelési- és rutinfeladatok oktatásához

előírt gyakorlópálya címe: 3527 Miskolc, Sajószigeti u. 9.

Tisztelt Ügyfelünk!

Megköszönöm bizalmát, hogy autósiskolánkat választotta abból a célból, hogy szolgáltatásaink igénybevételével felkészült járművezetővé váljon. Ezúton szeretném részletesen tájékoztatni „B” kategóriás járművezetői tanfolyamaink beiskolázási feltételeiről, a tanfolyamaink menetéről, a vizsgáztatás rendjéről, az Ön, ill. iskolánk jogairól, kötelességeiről és egyéb szolgáltatásainkról.

Képzésre az vehető fel, aki:

A megszerezni kívánt vezetői engedély kiadásához szükséges, jogszabályban meghatározott életkort betöltötte, vagy tanfolyami képzés esetében annál legfeljebb 6 hónappal fiatalabb.

A vizsgára bocsátás feltételeiről – külön jogszabályban megfogalmazott orvosi, pályaalkalmassági és közlekedésbiztonsági feltételekről – igazoltan tájékoztatásban részesült.

A képzés megkezdésekor nyilatkozik arról, hogy a gépjármű vezetésére jogosító vezetői engedély megszerzésére irányuló vizsga esetében az alapfokú iskolai végzettség meglétéről a jelentkezési lapon nyilatkozik.

Nem magyar állampolgárokra vonatkozó előírások:

Vezetői engedélyt csak olyan személy kaphat, akinek a szokásos tartózkodási helye Magyarország területén van, valamint nem magyar állampolgár esetén az engedély kiadását megelőző hat hónapban Magyarországon tartózkodott.

A magyarországi tartózkodást igazoló adatokat a közlekedési igazgatási hatóság szerzi be a polgárok személyi adatainak és lakcímének nyilvántartásából.

A személyi adat- és lakcímnyilvántartás hatálya alá nem tartozó harmadik országbeli állampolgár esetében az ügyfélnek kell bemutatnia az idegenrendészeti hatóság által kiállított tartózkodási jogot igazoló okmányt.

Tanfolyamra való felvétel módja:

Tanfolyamra jelentkezhet ügyfélfogadó helyiségünkben, telefonon, Interneten vagy az előre meghirdetett tanfolyam-megnyitóján.

Szolgáltatásunkról írásbeli szerződést kötünk Önnel, melynek egy példányát átveszi tőlünk, illetve átadjuk a “Vállalási feltételek” egy példányát.

**Elméleti oktatás:**

Közlekedési ismeretek: 18 óra

Járművezetés elmélete: 8 óra

Szerkezeti és üzemeltetési ismeretek: 2 óra

Összesen: 28 óra

Elméleti tanfolyam díja: 60.000 Ft.

A hallgató az elméleti tandíj összegét a képzőszervnél, illetve ügyfélfogadási időben személyesen, vagy megbízottja által az iskola megbízott ügyintézőjénél rendezheti.

Az elméleti tantárgyak tanfolyami tanóráinak időtartama 45 perc, a tanórák között 10 perc szünetet tartunk. A foglalkozásokon való részvétel kötelező. A kötelező óraszámok 10%-nál magasabb óraszámú hiányzást pótolni kell.

Elméleti vizsgára az bocsátható:

aki a tanfolyam elméleti részét igazoltan (az óraszámok 10%-nál kevesebb hiányzást önálló felkészüléssel is lehet pótolni) elvégezte és az első vizsgajelentésig az adott tanfolyam megkezdésétől számított kevesebb, mint kilenc hónap telt el a képzés megkezdésekor nyilatkozik arról, hogy a gépjármű vezetésére jogosító vezetői engedély megszerzésére irányuló vizsga esetében az alapfokú iskolai végzettség meglétéről a jelentkezési lapon nyilatkozik megfelel a külön jogszabályokban meghatározott egészségügyi és pályaalkalmassági, valamint – írásbeli nyilatkozata alapján – a külön jogszabályokban meghatározott közlekedésbiztonsági feltételeknek

az életkori követelményeknek megfelel “B” kategóriás képzés esetében 17 éves, és az előírt életkoránál legfeljebb 3 hónappal fiatalabb

a vizsgára való jelentkezésig a külön jogszabályban meghatározott módon az igazgatási szolgáltatási díjat képző szerv útján vagy közvetlenül megfizette (elméleti vizsga vizsgadíja: 4600 Ft)

Amennyiben a tanuló a tanfolyam kezdetétől számított kilenc hónapon belül nem jelenik meg elméleti vizsgán ill. tizenkét hónapon belül nem teszi le sikeresen az elméleti vizsgáit, akkor csak a teljes tanfolyam megismétlését követően jelenthető ismét elméleti vizsgára!

A vizsgákon személyi azonosságát, hitelt érdemlő módon (személyi igazolvány, útlevél ) igazolni kell!

Elméleti vizsga:

A közúti járművezetők elméleti vizsgája kizárólag számítógépes elméleti vizsga (SZEV) formájában bonyolítható le. A rendelkezésre álló különböző nyelvű SZEV vizsgaanyagok közül a vizsgázó állampolgárságára tekintet nélkül választhat.

Kivételt jelent:

a magyar nyelvet nem anyanyelvi szinten beszélő, értő külföldi állampolgár, amennyiben nem áll rendelkezésre vizsgaanyag, a vizsgázó állampolgársága szerinti hivatalos nyelven, tolmács közreműködésével szóbeli vizsgát tehet

az egészségügyi állapotából következően – igazoltan – szövegértési vagy szövegolvasási nehézséggel küzdő személy szóban is vizsgázhat

a – szakorvosi igazolással rendelkező – hallássérült személy magyar jelnyelven, jelnyelvi tolmács közreműködésével szóbeli vizsgát tehet

A tolmács közreműködésével történő elméleti vizsgaigényt a kért vizsgaidőpontot megelőzően legalább 15 nappal korábban kell benyújtani a közlekedési hatósághoz!

Elméleti vizsga vizsgaideje:

“B” kat.: 55 perc, kérdések száma: 55, elérhető pontszám: 75 megengedett hiba: 10

Sikertelen vizsga esetén legkorábban 3 nap eltelte után pótvizsgázhat vizsgadíj ellenében.

Gyakorlati oktatás:

A járművezetési gyakorlat oktatása csak a tanuló nevére kiállított, a közlekedési felügyelőség által hitelesített vezetési karton birtokában kezdhető meg.

A gyakorlati oktatás két részből tevődik össze:

Alapoktatás: 9 óra

A jármű biztonsági ellenőrzésére, technikai kezelésére, valamint a manőverezési feladatok elsajátítására irányuló oktatás.

Főoktatás: 20 óra

Minimális kötelező óraszáma: 29 óra

Kötelező menettávolság:

“B” kat.: 580 Km

“B” kat.:

Alapoktatás: 9 óra

Városi vezetés: 14 óra

Országúti vezetés: 4 óra

Éjszakai vezetés: 2 óra

Forgalmi vizsgaóra: 1 óra

Összesen: 30 óra

Gyakorlati oktatás díja:

„B” kat.: 225.000 Ft (30X7.500 Ft)

A gyakorlati oktatást a következő típusú gépjárművel végezzük:

SEAT CORDOBA Diesel

BMW E46 320 D

A hallgató a gyakorlati tandíj összegét a képzőszervnél, illetve ügyfélfogadási időben személyesen, vagy megbízottja által az iskola megbízott ügyintézőjénél rendezheti.

Pótóra díja: 7.500 Ft/óra. A hallgató pótóra igényét a képzőszervnél, illetve ügyfélfogadási időben személyesen, vagy megbízottja által az iskola megbízott ügyintézőjénél jelezheti, rendezheti.

A gyakorlati oktatás tanóráinak időtartama 50 perc. Az alapoktatási szakaszban naponta legfeljebb 2 tanóra tartható, főoktatás során naponta legfeljebb 4 tanóra tartható, amelyet legalább két részben, két tanóra között minimálisan 1 óra szünettel kell szervezni.

Gyakorlati vizsgára az bocsátható, aki:

a jogszabályban a vezetői engedély kiadásának feltétele az előírt életkort betöltése

„B” kategóriás képzés esetében a 17 éves,

az összes elméleti vizsgatárgyból sikeresen vizsgázott,

a vizsgára való jelentkezésig a külön jogszabályban meghatározott módon az igazgatási szolgáltatási díjat képző szerv útján vagy közvetlenül megfizette

Forgalmi vizsga díja: 11 000 Ft,

a kötelező óraszámokat és menettávolságokat igazoltan teljesítette.

Amennyiben a tanuló az első sikeres közlekedési alapismeretek vizsga kezdetétől számított huszonnégy hónapon belül nem teszi le sikeresen gyakorlati vizsgáit, akkor újabb vizsgát csak a tanfolyam megismétlése után tehet!

Forgalmi vizsga:

„B”

Teljes vizsgaidő: 60 perc

Feladatok végrehajtására bizt. maximális idő: 50 perc

Az utolsó gyakorlati órában próbavizsgán felmérjük felkészültségét, ha a kellő eredményt nem éri el, pótórákkal egészítheti ki a gyakorlást.

A vizsgákon személyi azonosságát, hitelt érdemlő módon (személyi igazolvány, útlevél,) igazolni kell!

Sikertelen vizsga esetén legkorábban 3 nap elteltével pótvizsgázhat vizsgadíj ellenében.

Pótvizsgázni négyszer lehet, az ötödik sikertelen vizsga után Pályaalkalmassági vizsgálaton (PÁV) kell részt vennie. Helye:1082 Budapest,Vajdahunyad u.45.

Tanuló jogai:

– a befizetett tanfolyamdíj ellenében a kötelezően előírt elméleti órákat végighallgatni és a kötelezően előírt órákat levezetni,

– az elméleti órák végighallgatása után elméleti vizsgát tenni, a gyakorlati vezetés után gyakorlati vizsgát tenni,

– más képző szervnél folytatni tanulmányait, az addig teljesített oktatásról 3 napon belül képzési igazolást kapni,

– anyagi vagy egyéb okból szüneteltetni tanulmányait, figyelembe véve a vizsgára bocsátás feltételeinél megszabott határidőket.

Tanuló kötelezettségei:

– az elméleti oktatáson részt venni, az elmaradt órákat pótfoglalkozáson pótolni,

– a tanterem állapotát és berendezéseit megóvni, az intézmény külön rendelkezéseit betartani, az okozott kárt megtéríteni

– a gyakorlati oktatásnál az előre egyeztetett oktatási helyszínen megjelenni, az oktatásra maximum 20 percet várni,

– az oktató utasításait képességeitől függően végrehajtani,

– az oktató jármű belső tisztaságát és berendezéseit megóvni,

– a szerződés felbontását a szolgáltatóval írásban közölni,

A képzőszerv kötelessége:

– az oktatást a hatályban lévő jogszabályok alapján végezni,

– a vizsgákat megszervezni,

– a gyakorlati vezetést a tanulóval legalább 24 órával előtte egyeztetni,

– a tanulóra a gyakorlati vezetés helyszínén 15 percet várni.

A képzőszerv jogai:

– a szerződésben rögzített tanfolyamdíjra a részletezés szerinti módon és időben igényt tartani,

– nemfizetés esetén az oktatást szüneteltetni,

– gyakorlati oktatáson, ha a tanuló az előre egyeztetett helyen és időben nem jelenik meg, – és ezt előre 24 órával nem jelzi oktatójának a kiesett óra megvételére kötelezzük.

Miután valamennyi vizsgáját sikerrel teljesítette, a vizsgaigazolást a vizsga után 3 munkanap elteltével veheti át a Nemzeti Közlekedési Hatóság Észak-magyarországi Regionális Igazgatósága, Miskolc József A. út 20. sz. alatt (első emelet).

A vizsgaigazolás kiadásának feltétele:

az elsősegély- nyújtási ismeretek megszerzésének a Magyar Vöröskereszt által kiállított igazolással történő igazolása

az alapfokú iskolai végzettség hitelt érdemlő igazolása

Majd a vizsgaigazolással a vezetői engedély kiadására irányuló kérelmét személyesen bármely Közlekedési Igazgatási hatóságnál (okmányirodában) elő lehet terjeszteni.

Közúti elsősegély-nyújtási ismeretek:

A megszerzését tanúsító, igazolást a Magyar Vöröskereszt fővárosi, megyei szervezetei adják ki.

A vizsga díja: 15.500 Ft.

Az igazolás megszerzése nem tanfolyamköteles, de igény szerint iskolánk segítséget nyújt a felkészülésben.

Elsősegély-nyújtási ismeretek tandíja: 10.000 Ft.

Az elsősegélynyújtásból előírt ismeretek megszerzését – végzettségükre tekintettel – az orvostudományi egyetemeken végzett orvosok, fogorvosok, gyógyszerészek, az állatorvos-tudományi egyetemeken végzett állatorvosok, továbbá a védőnői, dietetikusi, mentőtiszti, gyógytornász, egészségügyi szakoktatói, diplomás ápolói és közegészségügyi felügyelői főiskolai szakon végzettek, valamint az egészségügyi szakközépiskolát és szakiskolát végzettek az iskolai végzettséget tanúsító okirattal igazolhatják.

Az iskolai végzettséget, tanúsító okiratot a járművezetői vizsgabizottság vezetőjének kell bemutatni.

Iskolánk tevékenységét engedélyező hatóság:

Innovációs és Technológiai Minisztérium 1011 Budapest, Fő út 44.-50.

Közúti Gépjárműközlekedési Hatósági Főosztály Postacím:1440 Budapest,Pf.1.

A tanfolyam ideje alatt felmerülő problémáival, panaszaival, bizalommal forduljon az iskola képviselőjéhez. Amennyiben a problémája nem rendeződik, panasszal fordulhat felügyeleti szerveinkhez:

Innovációs és Technológiai Minisztérium 1011 Budapest, Fő út 44.-50.

Postacím: 1011 Budapest, Pf.1.

Borsod-Abaúj-Zemplén Megyei Közlekedési Alkalmassági és Vizsgaközpont

3527 Miskolc,József A. út 20. tel.: (46) 500-010

Miskolc Megyei Jogú Város Jegyzője

3525 Miskolc Városház tér 8. tel.: (46) 512-709

Borsod-Abaúj-Zemplén Megyei Kormányhivatal Munkaügyi Központ

3530 Miskolc, Mindszent tér 3. tel.: (46) 513-200, (46) 513-203

Borsod-Abaúj-Zemplén Megyei Kormányhivatal Fogyasztóvédelmi Felügyelőség

3530 Miskolc, Meggyesalja út 12. tel.: (46) 506-071

Ezúton megköszönjük, hogy képzőszervünk szolgáltatásait kívánja igénybe venni, bízunk abban, hogy szolgáltatásaink színvonalával kiérdemeljük bizalmát.

Eredményes tanulást és sikeres vizsgákat kívánunk!